<classify> BOHARI ya Dawa MSD imesaini makubaliano ya kuwa mnunuzi mkuu wa dawa, vifaa tiba na vitendanishi vya maabara kwa nchi 16 wanachama wa Jumuiya ya Maendeleo Kusini mwa Afrika SADC.MSD ambayo ina jukumu la kununua, kuhifadhi na kusambaza dawa, vifaa tiba na vitendanishi vya maabara, imeingia makubaliano hayo ambayo yatatoa mwongozo wa namna ya kutekeleza majukumu yake kwa nchi hizo.Akizungumza jana Dar es Salaam katika utiaji huo saini, Katibu Mtendaji wa Sekretarieti ya SADC, Dk Stergomena Tax pichani alisema ni muhimu MSD kutumia fursa hiyo katika kuweka heshima ya nchi na kanda. Tax alisema Tanzania kupitia MSD ilishindana na kukidhi vigezo vya ununuaji wa dawa, vitendanishi na vifaa tiba kwa nchi 16 wanachama wa SADC hivyo ni vyema kuhakikisha fursa hiyo inatumika ipasavyo.Aliongeza kuwa sekretarieti hiyo itahakikisha inashirikiana na Tanzania na MSD katika utendaji kazi wa mpango huo, hivyo ni muhimu kufanya kazi kwa ufanisi ili kuongeza imani katika miradi mingine ya maendeleo.SADC iliyozaliwa Agosti 17, 1992 jijini Windhoek nchini Namibia, ilianzishwa Aprili mosi, 1980 kama Southern African Development Coordinating Conference SADCC, inaundwa na nchi za Afrika Kusini, Angola, Botswana, Comoro, Eswatini, Jamhuri ya Kidemokrasia ya Congo DRC, Lesotho, Madagascar, Malawi, Mauritius, Msumbiji, Namibia, Shelisheli, Tanzania, Zambia na Zimbabwe.Naye Mkurugenzi Mkuu wa Bohari ya Dawa MSD, Laurean Bwanakunu, alisema kumekuwa na ushirikiano wa karibu kati ya MSD na Sekretarieti ya SADC katika kuandaa rasimu ya mpango huo.Bwanakunu alisema hatua hiyo ya kusaini makubaliano hayo kutaiwezesha kupokea mahitaji ya manunuzi ya dawa, vifaa tiba na vitendanishi vya maabara kutoka nchi hizo 16. Pia kusimamia takwimu na taarifa za dawa, kanzidata, usimamizi wa bei elekezi, kutengeneza na kusimamia mfumo wa manunuzi kwa njia ya mtandao na kusimamia ununuzi na mnyororo wa ugavi.Vilevile kutoa ushauri wa kitaalamu wa masuala ya dawa, vifaa tiba vitendanishi vya maabara na kuanzisha kitengo maalumu ndani ya kurugenzi ya manunuzi kwa ajili ya kazi hiyo ya SADC. Tanzania tumekuwa mnunuzi mkuu wa dawa kwa nchi za ukanda wa SADC, ni heshima kubwa kwa Taifa kuaminiwa kwa huduma bora, uwezo na kukidhi vigezo vya kitaalamu katika mnyororo wa ugavi, MSD tutahakikisha tunakuwa kitovu cha umahiri, alisema Bwanakunu.Alisema ununuaji huo wa dawa moja kwa moja viwandani utawezesha kushusha gharama za matibabu na kabla ya makubaliano hayo, MSD imefanikiwa kupeleka dawa za kupunguza makali ya Virusi Vya Ukimwi ARVs nchini Zimbabwe na Uganda. Aidha, alisema Tanzania imepiga hatua na viwanda vingi vya dawa na vifaa tiba duniani vimekuwa vikijitokeza kutaka kufanya kazi pamoja.Kwa upande wake, Katibu Mkuu wa Wizara ya Mambo ya Nje na Ushirikiano wa Afrika Mashariki, Dk Faraji Mnyepe aliitaka MSD kuthibitisha kuwa SADC haikukosea kuona sifa za Tanzania. Alisema wizara itawapa ushirkiano wa kila aina ili kufikia malengo katika mpango huo wa mafanikio, hivyo ni  <topic>: KITAIFA 